Jagskou-skietongeluk: Pa weer in hof | Maroela Media
Dag 1 van HuntEx2014 by Gallagher Estate Foto: HuntEx, Facebook
Sean Kotzin wat sy seun glo per ongeluk by die Huntex2014-jagskou in Midrand geskiet het, se saak kom Donderdag weer in die Alexandra-landdroshof voor.
Kotzin, wat sy eie besigheid besit en bestuur, se saak is op 3 Julie deur landdros Deon Schnetler tot vandag uitgestel omdat die staat nie gereed was nie. Die saak is vroeër ook op 11 Junie uitgestel omdat die ballistiese en mediese verslae nog uitstaande was.
Staatsaanklaer Ayanda Bakana het op 3 Julie aangevoer die ballistiese verslag is afgehandel, maar volgens protokol moet die ondersoekbeampte dit in Pretoria gaan oplaai. "Die ondersoekbeampte kon egter nie bereik word nie. Sy foon het net gelui en hy het nie geantwoord nie," het Bakana destyds gesê.
Lee Binneman, Kotzin se prokureur, het beswaar aangeteken en versoek dat die saak van die hofrol geskrap word. Hy het gesê dat die tyd wat Kotzin aan hofverrigtinge spandeer, sy kliënt belemmer om vir sy familie te voorsien.
"As ons terugkeer en die staat is steeds nie gereed nie, gaan ons daarop aandring dat die saak van die rol geskrap word," het Binneman aan die hof gesê.
18 ontslaan ná erge turbulensie op SAL-vlug
Vyf vas oor 10-jarige se skietdood
Saak hoeveel keer uitgestel … maggies die man was/is skuldig en dit was n ongeluk. Deur hoeveel trauma is hy en sy gesin, maggies hoop alles kom tot n punt. Hier word kosbare tyd vermors …… Sterkte aan Sean Kotzin en gesin.